In quo karitas inlibata permanserit, par pari suo oportuna et congrua beneficia non denegabit, ideo auxiliante Domino nostro Jhesu Christo, placuit atque convenit inter venerabilem virum Erlebertum corepiscopum et, ab alia parte, Seraphim abbatem, ut terras per jussionem Alberici, dono Dei episcopi, inter se commutare deberent: quod ita et fecerunt. Dedit Erlebertus corepiscopus, de racione sancti Benigni, Seraphim abbati, ad partem sancti Petri Besuense, in pago Atoariense, in villas que dicitur Lucus seu Verona, quicquid in jam dictas villas vel finibus visi sumus habere: hoc est tam mansis, terris, pratis, silvis, totum et ad integrum. Et econtra dedit Seraphim abba, de terra sancti Petri Besuensis, Erleberto corepiscopo, ad partem sancti Benigni et fratres, quicquid in vico sancti Benigni, seu et in fine Divionense, vel Domnipetrense, vel Longoviana, vel in Canavense, et Arzillerias, et in fine Tremolense, et in fine Fontanense, et in villa Proviso, et in fine Distense: quicquid in jam dictas fines vel villas visi sumus habere vel possidere, totum et ad integrum, preter illa area in Castello, et illa vinea foris muro, illa plantella ad Tremoledo, aliut totum, cum terris, pratis, vineis, silvis, totum et ad integrum; similiter in villa Curcellas, vel in ipsa fine Curcellense, sive in fine Flaviniacense, tam mansis quam terris vel pratis et silvis, totum et ad integrum. Et repromittunt inter se, unaqueque pars contra pari suo, de hoc quod accepit, quod ulla calumnia nec dicere nec repetere debeat; quod si fecerit, inferat pars parti custodi auri libra I, et sua repeticio nullum optineat effectum, et hoc procamium inter ipsos factum, omni tempore firmum et stabile permaneat, stipulacione subnixum. Actum Divion, vico sancti Benigni, publice. In Dei nomine Albericus episcopus hanc commutacionem a me factam relegi et subscripsi. In Dei nomen Erlebertus corepiscopus hoc precamium a me factum relegi et subscripsi. Amalbertus presbiter subscripsi. Leotaldus presbiter subscripsi. Widgerius presbiter subscripsi. Airfous diaconus subscripsi. Arnaldus diaconus subscripsi. Ego in Dei nomine Vuillelmus diaconus scripsi et subscripsi, datavi, die sabbato VI kalendas augusti anno XIIII regnante domino nostro Ludovico imperatore.